El-Fatiha

El-Fatiha (alternativno transliterirano Al-Fātiḥa ili Al-Fātiḥah; arapski: ألْفَاتِحَة; prijevod "Otvaranje" ili "Pristup") jest prvo poglavlje (sura) u Kur'anu. Sastoji se od sedam ajeta, koji su dova za uputu i milost. El-Fatiha se uči u muslimanskim obaveznim i dobrovoljnim molitvama (namazima).

 Vrijednosti Fatihe 
Muhammed je jednom pozvao Ubeja ibn Ka'aba i rekao mu: "Hoćeš li da te upoznam sa surom koja nije objavljena nikad prije ni u Tevratu (Tora) ni u Inđilu (Evanđelju) ni u Zeburu (Psalmima) ni u Furkanu (Kur'an)"? "Da" Rekao je Ka'ab. "Ona što je učiš u namazu". Ka'ab mu je proučio Fatihu a on je rekao "Tako mi Onog u čijoj je ruci moja duša, Allah nije objavio ni jednu suru sličnu ovoj ni u Tevratu (Tora) ni u Inđilu (Evanđelju) ni u Zeburu (Psalmima) ni u Furkanu (Kur'an). To je "seb'a semani" (sedam ajeta koji se ponavljaju).

 Ostali nazivi 
Sura El-Fatiha zbog svoje važnosti ima mnogo drugih naziva a u nastavku su navedeni samo neki od njih:

 Početak Knjige – nalazi se na početku Kur'ana i ovom surom se otvara i počinje učenje u namazima;
 Majka Knjige ili Majka Kur'ana – predstavlja srž Kur'ana s obzirom na to da se sva značenja Kur'ana odnose na ono što sura El-Fatiha sadrži;
 Zahvala;
 Molitva;
 Namaz;
 Lijek;
 Osnova Kur'ana i dr.

 Izvorni tekst i prijevod 
 # Arapski jezik (arapsko pismo) Arapski jezik (latinično pismo) Bosanski jezik 1. بسم الله الرحمن الرحيم Bismillāhi-r-Rahmāni-r-Rahīm U ime Allaha, Milostivog, Samilosnog! 2. الحمد لله رب العلمين El-hamdu lillāhi Rabbi-l-'ālemīn Tebe, Allaha, Gospodara svjetova, hvalimo, 3. الرحمن الرحيم Er-Rahmāni-r-Rahīm Milostivog, Samilosnog, 4. ملك يوم الدين Māliki jevmi-d-dīn Vladara Dana sudnjeg, 5. اياك نعبد واياك نستعين Ijjāke nea'budu ve ijjāke neste'īn Tebi se klanjamo i od Tebe pomoć tražimo! 6. اهدنا الصرط المستقيم Ihdinā-s-sirāta-l-mustekīm Uputi nas na Pravi put, 7. صرط الذين انعمت عليهم غير المغضوب عليهم ولا الضالين< Sirata-llezine en'amte 'alejhim gajri-l-magdūbi 'alejhim ve le-ddāllīn (Amin) na Put onih kojima si milost Svoju darovao,a ne onih koji su protiv sebe srdžbu izazvali,niti onih koji su zalutali!

 Također pogledajte 
 Kur'an
 Tefsir
 Tefsir Ibn-Kesira

 Reference 

 Vanjski linkovi 

 Tefsir sure El-Fatiha 
 Sura El-Fatiha sa prijevodom na bosanski (od Korkuta), na tanzil.net
 Sura El-Fatiha s audiozapisom

Kategorija:Kur'an
Kategorija:Mekanske sure
Kategorija:Sure